**MS «Hagland Captain»** er et norskregistrert lasteskip bygget i 2012 for rederiet Hagland Shipping. Skipet er bygget ved det indiske skipsverftet Chowgule & Co. som byggenummer 199. Hagland Shipping har ytterligere to søsterskip fra samme serie, Hagland Chief og Hagland Carrier.

Motorstans i 2019
-----------------

Lørdag 23. mars 2019 ble skipet truffet av en ekstembølge aftenfra og fikk vann inn gjennom luftekanalen som tok ut akselgenerator og elektriske tavler. Skipet mistet da motorkraft og drev på tvers i været på Hustadvika i Møre og Romsdal. Skipet fraktet tømmer, og tømmeret forskjøv seg slik at de fikk slagside. Dette skjedde bare noen timer etter at cruiseskipet MS «Viking Sky» hadde fått motorstans i samme område. Grunnet den pågående evakueringen av de 1300 personene ombord i cruiseskipet kom det raskt helikopter til. Etter at skipet hadde fått ankerfeste med begge anker og mannskapet ikke lengre kunne gjøre mer for å sikre skipet, valge mannskapet på ni måtte å evakuere ved å hoppe i sjøen iført overlevingsdrakter for deretter å bli plukket opp med helikopter. Skipet var på vei til Norske Skog Skogns papirfabrikk på Fiborgtangen i Skogn med tømmer da motorstansen skjedde.

Mandag 25. mars 2019 ble «Hagland Captain» tatt under slep fra Hustadvika til Averøya for reperasjon og gikk 5 dager senere til bestemmelsesstedet i Skogn.

Verdens første batterihybrid i sitt segment
-------------------------------------------

Hagland Captain ble i 2021 ombygget til verdens første batterihybrid i dette skipssegmentet. Ombyginngen kom i stand som et samarbeid med en av Haglands kunder NOAH. Skipet fikk montert 1 MWh batterifra Corvus, nytt gir og mye ny elektronikk. I tillegg ble gravemaskinen byttet ut med en elektrisk lasthåndteringsmaskin. Hybridiseringen er blitt en mal for nybyggene til Hagland og konkurerende rederier.

Lanseringen av skipet som batterihybrid ble gjort av Statsminister Erne Solberg.

Referanser
----------

1. 1 2  «Hagland Captain». *Hafen Hamburg Marketing*.
2. ↑  ; besøksdato: 23. januar 2020.
3. ↑  Hagland Captain Hagland Shipping
4. ↑  «Vessel details for: HAGLAND CAPTAIN (General Cargo)». Marine Traffic. Besøkt 24. mars 2019.
5. ↑  Sør-Norge, H. R. S. (23. mars 2019). «#Hustadvika: Lasteskipet «Hagland Captain» mistet rett før kl 19 motorkraft og fikk slagside i området cruiseskipet er i. To redningshelikoptre er omdirigert for å bistå denne havaristen. Evakuering fra cruiseskip blir noe forsinket, men alle om bord der anses som trygge.». *@HRSSorNorge* **(norsk)**. Besøkt 24. mars 2019.
6. ↑  SISTE: Lasteskip har sendt ut mayday-signal NRK
7. ↑  Ni evakuert fra lasteskip VG
8. ↑  «Alle 9 reddet fra "Hagland Captain"». *Skipsrevyen.no*. 24. mars 2019.
9. ↑
10. ↑  *Adesseavisen*, 26. mars 2019, side 8
11. ↑  NTB (25. mars 2019). «Lasteskipet Hagland Captain blir slept til Averøy». *Tu.no*. Besøkt 15. mars 2024.
12. ↑  «Ukens skipsbesøk: «Hagland Captain»». *www.skipsrevyen.no*. 24. september 2021. Besøkt 15. mars 2024.
13. ↑  Redaksjonen (10. september 2021). «Lanserer verdens første hybride frakteskip». *www.mtlogistikk.no*. Besøkt 15. mars 2024.

Eksterne lenker
---------------

* (en) IMO 9521356 – kategori av bilder, video eller lyd på Commons Rediger på Wikidata
* (en) «Hagland Captain» – DNVs skipsregister Rediger på Wikidata

* (en) «Hagland Captain» – Den internasjonale sjøfartsorganisasjonen Rediger på Wikidata